钦定古今图书集成/明伦汇编/闺媛典/第138卷 > 毛珵妾张氏
## 钦定古今图书集成/明伦汇编/闺媛典/第138卷 > 毛珵妾张氏

按《苏州府志》：“张氏，都御史毛珵妾。年二十，珵亡。将殓，
张抱棺触首，流血被体，亲众持之，得不死。既殓，入卧
内，绐从者出，闭户自经。众毁户救解，既绝而甦。珵尚
有张氏、沈氏二妾，泣语之曰：‘汝死，奈我两人何’？张不
得已，即剪发登楼，足不履地，四十馀载，后膺旌表。”